Un restaurant chinezesc le cere scuze clienților, după ce le-a sugerat să se cântărească înainte să comande mâncare.
Un restaurant din China le-a sugerat clienților să se cântărească înainte să comande. Ideea a venit la câteva zile după ce președintele Xi Jinping a abordat problema risipei de mâncare. Restaurantul și-a cerut scuze public.
Un restaurant din China și-a cerut scuze public, după ce le-a sugerat clienților să se cântărească înainte să comande, la doar câteva zile de la declarația președintelui Xi Jinping, care a abordat problema "șocantă" a risipei de mâncare, relatează scmp.com."Intenția noastră a fost de a trage un semnal de alarmă privind risipa mâncării și de a încuraja oamenii să comande într-un mod sănătos. Nu ne-am forțat niciodată clienții să se cântărească. Ne pare foarte rău", a declarat reprezentantul restauratunul din provincia Hunan.Totul a început când angajații unuia dintre restaurante, parte a unui lanț, au montat două cântare la intrare, alături de o notă care sugera cât trebuie să comande clienții bazat pe greutatea pe care o au.Instrucțiunile recomandau ca o femeie de sub 40 de kilograme nu ar trebui să comande mai multa de două feluri de mâncare, în timp ce un bărbat de 70-80 de kilograme nu ar fi trebuit să servească mai multe de 3 feluri.Cu toate acestea, reprezentantul restaurtanului a precizat că peste 1000 de persoane s-au cântărit, activitatea fiind voluntară."Multor femei le-a plăcut ideea. Greutatea era trimisă printr-un mesaj pe telefon, nu era afișată la cântar, astfel că nu li s-a încălcat niciun drept", a spus acesta.